***IZVOD IZ Z A P I S N I KA***

sa 13. sjednice Školskog odbora Osnovne škole Visoka Split održane dana 10. svibnja 2022. (utorak) u 18,00 sati u zbornici Osnovne škole Visoka.

Članovima Školskog odbora dostavljen je dana 6. 5. 2022. godine uz poziv za 13. sjednicu s predloženim dnevnim redom, Zapisnik sa 12. sjednice Školskog odbora Osnovne škole Visoka Split održane dana 5. svibnja 2022. godine.

Na prijedlog predsjednice Školski odbor je jednoglasno utvrdio sljedeći:

**Dnevni red:**

1. Usvajanje zapisnika s 12. sjednice Školskog odbora Osnovne škole Visoka Split održane dana 5. svibnja 2022. (utorak) u prostorijama Škole
2. Predstavljanje programa rada za mandatno razdoblje 2022.-2027. kandidata pod rednim brojem 1. na listi kandidata u natječajnom postupku imenovanja ravnatelja Osnovne škole Visoka Split,
3. Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole Visoka Split
4. Javno glasovanje o kandidatu s liste kandidata za ravnatelja Osnovne škole Visoka Split i donošenje Odluke o imenovanju ravnatelja/ice Osnovne škole Visoka Split
5. Ostalo

**AD1/** Predsjednica utvrđuje da nitko nema primjedbi na zapisnik te je zapisnik sa 12. sjednice Školskog odbora održane dana 5. svibnja 2022. jednoglasno usvojen.

**AD2/** Predsjednica najavljuje izlaganje programa rada za mandatno razdoblje kandidata s liste, Natalije Radić.

Predsjednica poziva članove da iznesu primjedbe na izneseni program rada za mandatno razdoblje kandidatkinje, odnosno da utvrde je li u skladu sa sadržajem programa rada priloženim uz prijavu na natječaj.

Primjedbi nema. Predsjednica poziva prisutne članove da se izjasne za ili protiv prihvaćanja iznesenog programa rada kandidatkinje. Program rada kandidatkinje je izložen sukladno sadržaju iz radnog materijala te ih članovi potvrđuju sa šest glasova- za.

**AD3/** Predsjednica je pročitala zaključke o stajalištu Učiteljskog vijeća, Skupa radnika i Vijeća roditelja, te napomenula da su predstavnici iz reda učitelja i stručnih suradnika, iz reda radnika Škole i iz reda roditelja prilikom glasovanja obvezni zastupati stajalište tijela koje ih je imenovalo u Školski odbor.

**AD4/** Predsjednica poziva prisutne članove da pristupe javnom glasovanju, dizanjem ruke. Za kandidatkinju Nataliju Radić glasovalo je 6/šest/članova Školskog odbora, od toga 6 /šest/ za.

Predsjednica poziva članove da iznesu primjedbe i eventualne nepravilnosti u postupku javnog glasovanja. Primjedbi i nepravilnosti nema. Predsjednica utvrđuje da je ravnateljem imenovana kandidatkinja Natalija Radić pod rednim brojem 1. sa šest glasova -za.

 Predsjednica je pročitala prijedlog Odluke o imenovanju ravnatelja Osnovne škole Visoka i pozvala članove da iznesu primjedbe.

Primjedbi nema. Predsjednica poziva prisutne članove da se izjasne za ili protiv prihvaćanja Odluke o imenovanju ravnatelja Osnovne škole Visoka-Split. Odluka o imenovanju ravnatelja Osnovne škole Visoka Split je usvojena sa 6/šest/ glasova - za. Odluka o imenovanju je sastavi dio ovog zapisnika.

**AD5/** Pod točkom ostalo, Predsjednica je pozvala nazočne članove da iznesu prijedloge, primjedbe i pitanja. Nazočni članovi nemaju prijedloga, primjedbi ni pitanja.

Dnevni red je završen, o svim točkama predviđenim dnevnim redom je raspravljeno i o njima odlučeno.

Sjednica Školskog odbora završena je u 19,00 sati.

Predsjednica Školskog odbora: Zapisničar

 Zdenka Biliškov Suzana Kunosić

KLASA: 007-04-01/22-01/11

URBROJ: 2181-1-269 -22-3

Split, 10. svibnja 2022.

***Prilozi:***

1. Odluka o imenovanju ravnatelja Osnovne škole Visoka Split